Guti
José María Gutiérrez Hernández (talaffuzi: Xose Mariya Gutierrez Ernandes; 1976-yil 31-oktabrda tugʻilgan), Guti nomi bilan tanilgan, ispaniyalik sobiq professional futbolchi, hujumkor yarim himoyachi, hozirda esa murabbiylik faoliyatini olib bormoqda. U deyarli toʻliq faoliyatini "Real Madrid" klubi safida oʻtkazdi — 542 ta rasmiy oʻyinda maydonga tushdi va vitse-sardor sifatida ishladi. Klubda 15 ta sovrin, xususan, uchta Chempionlar Ligasi va beshta La Liga chempionligini qoʻlga kiritdi. Shuningdek, u Turkiyaning Beshiktosh klubi bilan professional musobaqalarda qatnashgan. Guti Ispaniya terma jamoasida 13 ta oʻyinda maydonga tushgan. Uning debyuti esa 1999-yilga toʻgʻri keladi.